 Proza - : - Fericite vremuri copilaresti (fragment) de ioan Suciu : - Fericite vremuri copilaresti (fragment) de ioan Suciu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Dictatura... (Proza) > Dictatura... (Proza) > Naucul ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14112275 Fericite_vremuri_copilaresti_(fragment)' > Vizionari: 524 > Fericite vremuri copilaresti (fragment) proza [ ] - - - - - - - - - - - - - - - - - - - - - - - - - de ioan Suciu [turnavitu ] 2017-08-27 | | Totul a inceput in vremea vaccinarii. Cred ca am fost singurul care am evitat injectia. Am depus eforturi mari, am stat prin pivnite sau poduri, chiar si in apa maloasa si scarboasa. Dar de atunci, lumea parca se schimbase. Sau asa mi se parea mie. Adica, totul ramasese la fel, dar mi se schimbase mie perceptia lucrurilor si faptelor. Cand am venit acasa de la serviciu, chiar a doua zi dupa marea vaccinare, n-am gasit-o pe Ada, nevasta-mea. Ea venea de obicei inaintea mea si-mi pregatea masa, punandu-mi mereu un pahar mare de vin rosu in coltul din dreapta al mesei; de data asta, nu era nicaieri.M-am mirat de faptul ca usa era de la apartament era descuiata. Nu stiam unde putea sa fie; m-am dus la prietena ei Camelia, o femeie care traia singura, divortata, si dupa ce am sunat zadarnic minute intregi la usa, am pasat pe clanta. Am intrat fara nicio piedica, dar inauntru nu era nimeni. Am intrat dintr-o camera in alta, vecina avea trei, si n-am intalnit nicio fiinta omeneasca sau vreo pisica sau caine, ceva. Am iesit pe hol si am ramas o clipa ascultand; din bloc se auzea un fel de zumzait, de parca m-as fi aflat in mijlocul unui stup imens. Am coborat cu liftul pana jos si cand am iesit in fata cladirii, madam Gioconda mi-a spus din geam: "N-a iesit din bloc!". M-am intors, framantandu-mi creierii cu privire la locul in care ar putea fi nevasta mea; mi-am amintit de burlacul Nutu, cel infumurat si obsedat de corpul sau de culturist, pe care si-l arata cat mai mult posibil, iesind cu niste role pe trotuar in maiou din acela lalai; dar sotia mea nu-l putea suferi, si cand treceam pe langa el ea il privea fix si cu dispret, spunand ca omul are minte de gaina. "Un barbat gol; plin de muschi, dar la ce-i folosesc? Nu cred ca-n viata lui a citit vreo carte!". Cand o auzeam deveneam mai linistit, pentru ca am observat ca Ada se uita cam atent la el; sigur, pentru a critica pe cineva trebuia sa-l examinezi bine. Dar cand am auzit remarca privind cititul cartilor, eu care aveam o biblioteca bogata, m-am simtit bine. si totusi, ce-ar fi putut sa caute nevasta-mea la unul ca Nutu?. Am sunat la usa, dar nu mi-a deschis nimeni. Se auzeau niste hohote de ras.Am apasat pe clanta si-am intrat; pot sa spun ca am ramas inlemnit; nevasta-mea statea pe covor, fata-n fata cu malacul Nutu, si jucau fripta. Stateau turceste, iar sotia mea isi ridicase fusta pana sus de tot, astfel incat sa poata sta cu genunchii indepartati, iar culturistul era in sort si la bustul gol. - Ada, ce faci aici? am zis stupefiat. - Ne jucam! zise frumoasa mea nevasta, foarte vesela. Posesorul de muschi, care avea o fata destul de patratoasa si neexpresiva, nici nu m-a bagat in seama. iar Ada isi tinea manutele deasupra celor ale teribilului mascul, iar acesta intoarse deodata una din labele lui imense si-o plesni pe nevasta-mea peste palma incat se chirci de durere. Dar incerca sa rada, cu toate ca se vedea ca lovitura lasase urme.Malacul se strica de ras, lasandu-se peste Ada cu bustul lui dezgolit, masiv si scarbos. Dar poate ca era dezgustator numai din punctul meu de vedere; Ada s-a ridicat aranjandu-si fusta si zambindu-mi larg: - Ne jucam si noi acasa? - Ada, ce cauti tu la individul asta? am intrebat-o eu. in acel moment zdrahonul s-a repezit spre corpul meu si eu am inchis ochii asteptand lovitura; dar el trecu pe langa mine cu un zambet tamp si deschise larg usa: - Hai afara! Au adus nisip! Se adresase nevestei mele. Ea l-a urmat imediat, ca o catelusa care-si insoteste stapanul. in parcarea din preajma blocului se adusese o gramada de nisip. Culturistul s-a aruncat imediat in morman, ca si cum s-ar fi aruncat intr-un bazin cu apa. Apoi a inceput sa framante nisipul, incercand sa faca un castel. Mi imi era cam foame si nu intelegeam ce rost avea aceasta pierdere de timp. Nevasta-mea m-a intrebat daca n-as vrea sa-mi faca niste cozonaci. - Ma rog, daca n-ai altceva de mancare  Ea se lasa in genunchi alaturi de culturist si incepu sa framante nisipul, incropind niste forme care aduceau cu niste cozonaci. Mi-am pierdut rabdarea si am strigat la ea sa vina in casa. - Cum poti sa te complaci sa te joci in nisip cu un dobitoc fara creier? i-am mai zis. "Dobitocul tresari si se opri din munca lui; ridica incet privirea spre mine, apoi se ridica si el si se repezi spre mine, lovindu-ma in piept si rasturnandu-ma in gramada de nisip. Dar eu vazusem multe filme in care se folosea nisipul si i-am aruncat in ochi un pumn din acel material. Malacul a incepu sa planga urat, ca un copil handicapat, frecandu-se la ochi. Am luat-o pe Ada de mana si-am tras-o pana in apartamentul nostru. Dar vazand ca nu mai aveam paine, am plecat din nou afara, ocolind parcarea cu nisip. La magazinul de paine erau doar doua persoane la rand. Primul era un barbat distins si elegant imbracat, caruia vanzatoarea ii spunea "Dom Profesor". - Cate paini doriti? il intreba femeia de dupa tejghea. - Pai una pentru tataie, una pentru fiica-mea si una pentru mine. - Atat? - Da. - Cate sunt? Patru? Poate vreti una-n plus! - Nu. Nu stiu, acum ca m-ai luat din scurt, dar punele pe masa sa le numaram. - Nu stam acum de numarat; spuneti cate paini vreti! - Da.Toate. - Nu pot ca-mi mai trebuie si pentru dansii. Hotarati-va. O femeie voluminoasa care era in spatele profesorului incepu sa tuseasca semnificativ. - Luati Sirocol, se intoarse spre ea profesorul. - Vreau sa iau paine. - Asteptati la rand! Vanzatoarea il grabi pe profesor. Ea puse cateva bucati de paine pe masa si-i spuse omului sa comande. Profesorul puse mana pe fiecare. in acelasi timp se auzira trei voci strigand in cor: "Nu puneti mana pe paine!".Glasurile celor doua femei plus a mea. Vanzatoare ii spuse: - Ziceti o cifra si eu vi le pun frumos in pungi de plastic! - Pai una pentru tataie, una pentru fiica-mea si una pentru mine, zise profesorul. N-am mai avut rabdare sa stau acolo; am plecat acasa, unde-am facut mamaliga. Nu intelesesem ce era cu acel profesor.Oare nu stia sa numere? A doua zi dimineata nevasta-mea s-a sculat mai devreme si a facut joggind impreuna cu vecinul culturist. ii vedeam de la fereastra unde stateam cu periuta de dinta in gura; alerga cot la cot cu malacul si se strica de ras; se impingeau unul in altul ca si cum n-ar fi avut loc si asta se pare ca-i amuza teribil. Am deschis fereastra si-am strigat spre nevasta-mea sa se grabeasca fiindca intarzie la serviciu. Amandoi s-au oprit si s-au uitat in sus, de parca se aflau la un miting aviatic. Apoi solidul a inceput sa rada. Fiindca Ada nu mai radea, culturistul a inceput s-o gadile pe la subsuori. Sotia mea a izbucnit intr-un ras isteric care suna foarte indecent; ora era destul de matinala si-am vazut ca se deschisera si alte ferestre; probabil ca niste vecini se uitau la ei si din moment in moment urmau desigur si apostrofarile. Deodata masivul barbat paru se se-nece si incepu sa horcaie, tinandu-se de gat. Nevasta-mea l-a batut pe spate, dar omul s-a-ndepartat cativa pasi uitandu-se urat spre ea. in sfarsit, sotia a venit in casa, s-a schimbat de trening si a plecat la serviciu. De obicei, imi pregatea niste sendvisuri si facea si niste cafea. De data asta nu facu nimic si pleca imbufnata. Poate era ingrijorata sa nu i se fi intamplat vecinului ceva.Sau pur si simplu era abatuta ca episodul se terminase prost. M-am dus spre tramvai si m-am bucurat ca nu era prea aglomerat. in timp ce conducea, vatmanul, care nu era un barbat prea tanar, juca septic cu un barbat slab si inalt, care tinea o geanta de laptop drept masa de joc, el stand in picioare in dreapta conducatorului. Am observat ca vatmanul era cam prea concentrat la jocul de carti si de cateva ori nu opri in statii, starnind valuri de proteste in vagon; "Ce faci, omule, nu te uiti pe unde trebuie sa mearga tramvaiul?" ii zise o femeie batandu-i in geamul cabinei. Dar la un moment dat, am vazut un fapt si mai ingrijorator; vatmanul se intoarse cu totul cu spatele la sensul de mers, fiind foarte atras si absorbit de septicul care, se pare, devenise foarte atractiv si interesant. " Ce faci, nene? Nu vezi ca ne miscam ca melcul? Vrei sa intarziem la serviciu?" striga un barbat scund cu parul alb. Vatmanul intinse o mana in spatele sau si nimeri pe bajbaite maneta de acceleratie. Tramvaiul prinse viteza. Trecu peste o intersectie aglomerata ca o holograma proiectata peste fatada blocurilor. in vagon, trebuia sa ne tinem bine unul de altul, fiindca tangajul era mare si rotile tramvaiului scoteau scantei, luand virajele cu niste vaiete ascutite si prelungi, ca ale unor femei in agonie.Vehiculul a trecut pe rosu de cateva ori, si s-au auzit fluierele suparate ale politistilor. Toata lumea a inceput sa tipe, dar vatmanul nu baga oamenii in seama, fiind preocupat de partida pe care o juca; ca sa fiu drept, nici mie nu-mi place sa fiu deranjat de la vreo chestie care ma pasiona. Dar tramvaiul s-a opri brusc, facandu-ne sa cadem unii peste altii. L-am vazut pe vatman coborand din cabina lui impreuna cu partenerul sau de joc, tinand amandoi cu atentie in pozitie orizontala geanta care juca rolul de suport pentru joc; in apropiere, pe trotuar, se afla o banca verde; cei doi s-au asezat acolo si si-au continuat jocul de carti; se aflau in lumea lor si nimeni nu putea sa-i scoata de acolo. Ne uitam in jur sa vedem unde ajunsesem cu tramvaiul; se pare ca toata lumea va intarzia la serviciu; un barbat orb, cu ochelari negri si baston alb, ajunsese la marginea trotuarului si voia sa traverseze strada prin tramvai; a urcat prin usa din fata, a patruns in cabina secerand aerul din jur cu bastonul lui si pocnind canaturile usilor tramvaiului, asezandu-se pe scaunul vatmanului. Am simtit cum vagonul o ia din loc, cu o smucitura care ne-a culcat pe toti la podea; cand ne-am ridicat in pozitie verticala, am constatat ca tramvaiul prinsese din nou viteza; omul cu ochelari fumurii statea nemiscat cu mainile pe manete, privind (daca se poate spune asa despre un nevazator) drept in fata lui cu atentie, neoprind insa atunci cand semafoarele aratau culoarea rosie; tramvaiul alerga ca o fantoma prin oras si eram atat de inspaimantati, incat nici sa respiram nu aveam curaj; vagonul purta niste oameni tacuti si nemiscati, ca niste morti; eram cu totii convinsi ca eram deja morti si ne faceam un tur prin oras ca de luat ramas bun; rotile se tanguiau pe sine, liniile de tramvai se auzeau dedesubt de parca erau intr-un proces de ascutire ca niste cutite pe tocila, doar orbul care conducea parea calm si sigur pe el (se vedea ca are o figura aroganta, de invingator, poate putin dispretuitoare) si deodata tramvaiul se opri cu un scrasnet de fiare de parca s-ar fi dezmembrat dintr-odata in mii de particele; am cazut din nou la gramada, provocandu-ne rani si suferinte, dar n-a zis nimeni nici pas, bucurosi ca ramasesem totusi in viata.Ajunsesem intr-un depou, iar botul vagonului se oprise la un centimetru de zidul din fundul halei; se confirma ceea ce auzisem si anume ca orbii au un simt deosebit de percepere a spatiului.Omul a coborat de pe taburetul de vatman, a iesit afara si ne-a facut semn cu toiagul lui, aratandu-ne - precum Moise - o directie vaga.Ne-am indepartat cu viteza de acel loc, unii cautand vreo biserica sa multumeasca Domnului ca scapasera cu viata. Eu am incercat sa ma orientez si am vazut o statie de metrou. M-am indreptat intr-acolo cu o oarecare graba, stiind ca in metrou nu putea intra cu usurinta oricine sa deturneze trenuri. Oricum, era cam tarziu. Cand am ajuns la locul in care lucram, am constatat ca in hol se formase o coada imensa la ghiseul de plata a noilor taxe introduse de guvern, si abia am trecut pe langa cei adunati ca sa ajung la lift. Aveam biroul la ultimul etaj, acolo unde se aflau si cabinetele conducerii. Biroul meu era vast si arata ca o hala fara compartimente, practic era o singura incapere in care lucram vreo 20 de oameni, la mese despartite intre ele prin paravane. Zgomotul era continuu, ca de stup de albine. Se vorbea la telefon, se faceau copii la xerox, imprimantele fasaiau in permanenta, scotand din cand in cand zgomotele acelea de clapeta care cade peste foile gata imprimate. Cateodata, managerul general iesea din biroul sau, insotit de secretara, si facea un tur printre salariati, vesel si jovial, strangand cate-o mana in stanga si-n dreapta, razand gros si puternic; era un barbat rotofei si chelios, cu o mustata bogata "pe oala", de parea o coada de veverita lipita sub nasul sau. De data acesta, managerul iesi din birou sau si intra in hala noastra comuna, avand secretara pe urma sa, chiar in spate. "Formati trenul!" striga el cu glas puternic, si l-am vazut cum inainteaza pe culoarul din mijlocul incaperii cu niste pasi mici si ciudati, ca si cum ar fi stat pe loc si mimase ca merge. Secretara, aflata in urma sa, il stranse cu manutele ei mici si delicate de mijloc, si facu si ea pasi mici; pareau ca danseaza "Pinguinul"; incet, incet, functionarii isi parasira birourile de lucru si se aliniara in spatele secretarei, primul care facu acest lucru avand privilegiul sa-si inconjoare mainile peste mijlocelul secretarei, care era o femeie frumoasa, cu un corp splendid; apoi, sirul se mari si curand toata lumea era angajata in acea miscare neobisnuita,initiata de manager, care facea "uuuuu"; secretara dadu tonul unei alte expresii, si anume: "ciu, ciu", silabe care incepura sa fie pronuntate de tot grupul de oameni, astfel incat totul aducea cu imitarea unui tren, in care managerul era locomotiva, secretara - vagonul de posta, iar in rest alte vagoane componente ale convoiului. sirul incepu sa strabata spatiul dintre birouri, si m-am alaturat si eu, ultimul vagon. La un moment dat, s-a auzit un fluierat puternic, ca la meciuri in care arbitrul semnaleaza vreo lovitura de pedeapsa. Managerul avea un fluier. sirul s-a oprit. Secretara veni in fuga de la locul ei, drept la mine. - Dumneata de ce nu faci "ciu-ciu"? mi-a zis ea cu glas sever. Am facut si eu "ciu-ciu" sa ma lase in pace si convoiul a coborat pe scari la etajul inferior, patrunzand in birourile de acolo si adunand toti lucratorii care se alaturara la coada; se forma un ritm in mers si oamenii isi miscau mainile in sens circular, de parca ar fi invartit niste roti; "ciu-ciu" se auzea la unison, puternic si impresionant, de parca era chiar zgomotul unor vechi locomotive cu aburi; sirul, condus de manager, ajunse in sala mare de la parter, unde oamenii stateau la rand sa-si plateasca impozitele. imediat toata lumea s-a alaturat formatiei care facea ca trenul, si fiindca nu mai avea unde sa se duca, sirul a inceput un traseu circular; dar managerul, primul din rand, ajunse imediat in spatele ultimului din sir, si se constitui un fel de hora in care oamenii mergeau in cerc prin vasta sala de la parter, iesind din spatele ghiseelor si functionarii care lucrau la incasarea taxelor; ne-am invartit astfel mult timp, nici nu mai stiu cat, pana am ametit; deodata managerul iesi afara tragand dupa el toata acea multime de oameni si-am constatat ca pe trotuar formatia s-a destramat; ne-am pierdut prin lumea de pe strada si-am plecat spre casa.M-am uitat la ceas si-am vazut ca trecusera opt ore de cand eram la serviciu; se terminase programul de lucru. | index 'pageview'); 